cyanic-selkie/wikianc huggingface dataset:
Economije de Tarde
'U puèrte mercandile e 'ndustriale
'U puèrte de Tarde jè localizzate sus 'a coste settendrionale de l'omonime gurfe e ave 'nu ruolo 'mbortande sie da 'nu punde de viste commerciale ca strateggeche. Le 'nstallazziune d'u puèrte commerciale e 'ndustriale sonde destrebbuite luènghe 'u settore nord occidendale d'u Mar Granne, e subbette fore de jidde sus 'a direzione ovest.
L'installazzione cchiù recende jè costituite da 'u terminal container ca se iacchie sus a 'u mole polisettoriale, 'na strutture modernisseme comblete de sisteme telematece e torre de condrolle, cu 'na capacità de stoccagge e movimedazione merce de cchiù o mene 2.000.000 de TEU/anne (vide).
In Mar Granne esiste pure 'n'imbiande pu trasporte d'u petroglie grezze destinate a alimendà 'a raffinerie attraverse quacche condotte sottomarine.
Cchiù nnande avènene descritte le caratteristeche strutturale d'u puèrte de Tarde:
L'industrie siderugeche
Verse 'a fine de le anne cinguande, avenìe decise 'a costruzione d'u "IV Cendre Siderurgeche Italsider". Inaugurate da 'u Presidende d'a Repubbleche Gesèppe Saragat jndr'à 'u 1965, costituisce une de le maggiore comblesse 'ndustriale pa lavorazione de l'acciaie jndr'à l'Europe. 'U sblocche a mare, se iacchie vecine a 'u Mole San Catavete, e jè dotate de 'na moderne strutture specializzate jndr'à 'u sbarche de materie prime e pu 'mbarche de le prodotte spicciate.
'A presenze d'u colosse siderurgeche, 'nzippò jndr'à chidde anne l'economije locale stagnande, e condrebbuì a 'u sveluppe de numerose attività 'ndustriale e de servizie a jidde collegate. Tarde se trasformò da tranguille cendre de provinge jndr'à 'na granne cetate 'ndustriale, 'mbrà le prime pe reddite procapite, ma l'industrializzazzione custò 'u prezze d'a cemendificazione d'u territorie, de l'inguinamende atmosferreche cu conseguende aumende de le malatìe neoplasteche, eppure de l'alterazione de le caratteristeche ambiendale e ecologgeche d'u Mar Piccele e d'u degrade de le quartire d'a cetate vecine a le quale ha nate 'a zone industriale.
Jndr'à 'u corse de le anne ottande, 'a crise mundiale d'a siderurgie e l'arrive de materiale nuève, purtò 'u gruppe siderurgeche verse 'nu decline costande, sfociate jndr'à privatizzazziona soje (ILVA) arrevate jndr'à 'u 1995, cu conseguende probbleme de reconversione e cale de l'occupazione.
'U siderurgeche de Tarde se stenne sus a 'na superficie de 15.000.000 de metre quadre (15 chilometre quadre), cu a 'u 'nderne 200 km de binarie ferroviare, 50 km de strade, 190 km de nastre trasportature, 5 altefurne e 5 convertitore.
L'industrie petrolifere
A Tarde ste pure 'a raffinerie de l'ENI S.p.A. ca raffine 'u petroglie ca arrive da 'a Basilicata. Jè une de le raffinerie de st'aziende ca se iacchiane jndr'à l'Itaglie. 'A raffinerie se stenne apprime d'a strade statale 106 Jonica e tène pure jedde l'affacce 'a mare pe anghiè le nave cisterne.
Parche Reggionale "Terre de le Gravine"
'U Parche reggionale Terre de le Gravine jè 'nu parche naturale reggionale istituite jndr'à Pugghe jndr'ô 2005 pè fà ccu tutele 'u patrimonije paesaggisteche e faunisteche. Se spànne jndr'à lle provinge de Brinnese e de Tarde, jndr'à vanne de le Murge.
Biohabitat
Da 'u punde de viste naturale, specialmènde a cause de le condiziune 'mbervie, le gravine tènene 'na faune e 'na flore tipiche d'u luèche.
Faune
Jè possibbele ccu acchje assaje rapace de dimensiune piccenne cumme 'u lanarie, 'u grillaie e 'u gheppie, me pure 'u nibbie brune, 'a poiane, 'u viangòne, 'u capovaccaie (ôsce assaje rare) e 'u gufe comune.
Otre acìdde ca se iacchiene jndr'à lle gravine sonde 'u corve 'mberiale, rondone, barbagianni, civette e cinciallegre. Jndr'à notte jè facele ccu s'acchje de nnanze a pipistrelle.
Jndr'à lle stagne ca s'acchiene jndr'à lle Gravine sonde presènde l'ululone da 'u ventre gialle, tipeche de le gravine de l'Itaglie meridionale, 'a marajòttole, 'u tritone e 'u rospe.
Le mammifere cchiù comune sonde 'a vorpe, l'istrice, 'u tasse, 'u cinghiale e piccele roditore cumme 'u moscardine. Rettile presènde sonde le serpende cervone, 'a vipere ed 'a mène pericolose lescèrtele e celóne. Presenze comune jè quèdde d'u "pugghiese" geche de kotschy ca jndr'à tradiziune populare jè chiamate lescèrtele m'bracidite o fracitane (lescèrtele marce).
Flore
Se acchiene 'u leccio, 'u pine d'aleppo, 'u corbezzole, 'u frassine, 'u carrube, l'acere selvatiche e l'asparaghe selvatiche.
Jndr'à lle gravine se pòte ccu acchie orchidee spondanee, 'u caprifoglie, le ciclamine, 'u vianghespine, rose selvatiche, 'u melograne, 'u cotogne ed 'u fiche d'indie.
Comune d'u parche naturale
Elenghe de le comune d'u parche naturale de le Gravine:
Turtuvagghie
'A turtuvàgghie jé 'n'anemàle vulànte ca vé a' ccàccie de notte e dorme de giurne appennùte a ccapa-sotte ad àrvule, jintr'a ccase abbandunàte e sgarràte o jindr'ad otre pertòsere. Jé 'u sule mammìfere ca pò vulà, piccé tene dò scìdde furmàte da membràne 'mbra le dèscetere.
Ronald Reagan
Ronald Reagan ere n'avvocate e 'u 4 novemmbre 1981 ha state elette cumme 40° Presidente de le State Aunìte d'America
Conchita Wurst
Conchita Wurst (Gmunden, 1988) ète 'nu candande. Have pigghiate parte a 'u Eurovision Song Contest 2014.
Joan Fuster
Joan Fuster i Ortells (Sueca, 23 novèmmre 1922 - Sueca, 21 sciugne 1992) ète nu scrittore valenzane in lènga catalane.
Regne Aunìte
'U Regne Aunìte de Gran Bretagne e Irlanne d'u Nord (denominazione ufficiale jndr'à lènga 'nglise: "United Kingdom of Great Britain and Northern Ireland"; abbreviazione diffuse jndr'ô lengàgge comune: "Regne Aunìte", "UK"; sineddoche diffuse jndr'ô lengàgge comune: "Gran Bretagne", "Inghilterre") ète 'nu state membre de ll'Aunìone Europèe acchiate jndr'à ll'Europe occidendale.
'U Regne Aunìte de Gran Bretagne e Irlanne nasce ccu l'Atte de Aunìone d'u 1800 ca aunive 'u Regne de Gran Bretagne ed 'u Regne d'Irlanne. 'Na granna vanne de ll'Irlanne s'ète cchiù nnande scucchiáte jndr'ô 1922 costituenne 'ô State Franghe d'Irlanne ('a Repubbleche d'Irlanne de ôsce a die). 'U Regne Aunìte ète 'nu state aunitarie, costituite da quàtte Naziune costitutive (Home Nations), ca sonde: Inghilterre, Irlanne d'u Nord, Scozie e Galles. Ète guvernate da 'nu sisteme parlamendare, ed 'a sede d'u guverne se iacchie a Londre, 'a capitale.
'U Regne Aunìte ète acchiate ad 'u larije de lle coste occidendale de ll'Europe settendrionale circunnate a est da 'u Mare d'u Nord, a sud da 'u Canale d'a Maniche, ed a ovest da ll'oceane Atlandiche e da 'u mare d'Irlanne. Le Isole d'u Canale e l'Isole de Man 'nvece sonde sottoposte a ll'autoretate d'a Corone Bretànnache ma non ge fàcene parte d'u Regne Aunìte. 'A Gran Bretagne ète l'isole combrennènde 'a maggior parte d'u territorie de ll'Inghilterre, d'u Galles e d'a Scozie. Le isole bretànneche 'nvece sonde l'arcipelaghe combrennènde 'a Gran Bretagne, l'Irlanne, l'Isole de Man, l'Isole de Wight, le isole Orcadi, le isole Ebridi, le isole Shetland le Isole d'u Canale e otre isole minore.
'U Regne Aunìte tène pure quattordice territorie d'oltremare ca costituiscone le vanne rumanènde de ll'andìche 'Mbere bretànneche: Bermuda, Gibilterre, le isole Pitcairn, le isole Falkland e le territorie bretànneche jndr'ô Antartide e jndr'à ll'oceane Indiane. 'U Regne Aunìte ète 'na monarchie parlamendare ed 'u Rre Carle III ète angore ôsce a die 'u cape d'ô state de 15 Pajèsere membre d'u Commonwealth, 'mbrà lle quale 'u Canada, l'Australie, 'a Nuève Zelanne ed 'a Giamaiche.
Demografije
'Nu cenzimènde d'a popolazzione avène svolte ogne dice anne jndre ogne vanne d'u Regne Aunìte. L'Office for National Statistics ète responsabbele pe' 'a raccolte de le date jndr'à Inghilterre e Galles ccu 'u General Register Office for Scotland e 'u Northern Ireland Statistics and Research Agency responsabbele pe' le cenzimènde jndr'à lle respettive pajèsere.
Etnie
'A seguende tavele reporte 'a combosizione etneche d'u Regne Aunìte (cenzimènde d'u 2001):
Lila Tretikov
Lila Tretikov (indr'ô russe: Лайла Третиков o Ляля Третьякова; Mosche, 25 scennare 1978) ète 'na specialiste de software de società russe e americane. Ète attualmende a nuève direttrice esecutive d'a Fundazione Wikimedia.
Grècie Salendíne/Barése
D'o' 1990 la paròle Grècie Salendíne jè state usàte 'nd'à le cettà de Sternàtie, Martignàne, Calimére, Corijàne d'Òtrande, che 54.000 crestiàne.
Pure ce à Melpignàne e Soléte nan 'nge sté nu crestiàne ca parle grike, l'alde paíse nan parlene tanne la lèngue. Jè parlàte pringipalmènde 'nd'à le cettà de Sternàtie, Martignàne, Calimére, Corijàne d'Òtrande e Zelline.
Le cettà de l'Unióne tènene le stèsse radísce, lèngue e servízzie spesciàle. U luèche pringipàle de l'Unióne jè Martàne, ma josce jè spustàte à Calimére.
Renault
Dope 'a uerre e 'a muèrte d'u funnatore, ca ha state pure accusate de collaborazionisme c'u nazzisme, l'mbrese passò sotte 'u condrolle statale cu 'u nome de Régie nationale des usines Renault e pe cirche mezze sechele rimase 'n mane pubbleche: 'n tale periode se consolidò cumme 'nu de le maggiore costruttore d'Europe e diede vite a modelle de granne successe cumme 'a Dauphine, vendute 'n cirche esemblare, 'a Renault 4, ca ne vendette cchiù de 8 milione 'n trend'anne, e otre modelle de fascie medie ìrte cumme 'a Renault 25 o 'a Fuego, cu vendite ne l'ordine de le cendinaie de migliaie de esemblare.
Privatizzate jndr'ò 1996 e rinominate Renault SA, avviò da allore partnership cu otre 'mbortande costruttore comme 'a svedese Volvo e 'a Giapponese Nissan, otre ad acquisire marchie su le mercate emergende comme 'a romene Dacia. 'U gruppe Renault-Nissan-Mitsubishi addò jè membre costituende ere classifecate jndr'ò 2017 'u consorzie automobbilisteche cchiù granne d'u munne.
Sung Jae-gi
Sung Jae-gi e Sung Jae-ki(Coree:성재기 成在基, Daegu, 11 Settèmmre 1967 – Seul, 26 Sciugne 2013 ), ha state 'nu attiviste de le deritte umane e de le deritte cevile e felosofe Coree d'u Sud.
Lenghe de le signe americhene
'A lènghe de le signe americhene ète 'na lenghe de le signe ausate da 'a Comunitate Sorde de 'a Statère Aunìte d'Americhe (2.000.000 ).
Lenghe de le signe australiene
'A lènghe de le signe australiene ète 'na lenghe de le signe ausate da 'a Comunitate Sorde de 'a Australie (16.000 ).
Lenghe de le signe bretagniche
'A lènghe de le signe bretagniche ète 'na lenghe de le signe ausate da 'a Comunitate Sorde de 'a Regne Aunìte (3.525.000 ).
Lenghe de le signe tagliane
'A lènghe de le signe tagliàne ète 'na lenghe de le signe ausate da 'a Comunitate Sorde de l'Itaglie (3.525.000 -40.000 ), Svizzere (426.800 -10.000 ), San Marine (1.460 ).
Lenghe de le signe austrieche
'A lènghe de le signe austrieche ète 'na lenghe de le signe ausate da 'a Comunitate Sorde de 'a Austrie (482.300 ).
Lenghe de le signe tedesche
'A lènghe de le signe tedesche ète 'na lenghe de le signe ausate da 'a Comunitate Sorde de 'a Germanie (8.000.000 -200.000 ).
Ethra
Ethra ète 'na figure d'a mitologgije greche, mugghiere de l'eroe Falande.
'A leggende vole ca Falande, condottiere de le colone Partheni ca avenèvane da Sparta, quanne parlò cu l'Oracole de Delfi avìe cumme resposte:
"Quanne vide chiovere da 'u ciele serene 'nguedde, a conguistà territorie e cetate."
Duranne 'u viagge luènghe verse le terre de le Iapige, Falande, vagnate da le lacrime d'a mugghiere Ehtra ca sus a jidde stave sveglie e ca tène 'u nome ca in greche signifeche "ciele serene", capìe ca l'oracole s'avere avverate, e accumenzò a fondà 'a cetata soje ca le diede 'u nome de Saturo, località ca angore osce a die esiste a quacche chilometre da Tarde, addò se iacchie 'na zone archeologgeche 'mbortande assaije.
Lenghe de le signe bèlge
'A lènghe de le signe bèlge ète 'na lenghe de le signe ausate da 'a Comunitate Sorde de 'a Bèlge (610.120 ).
Lenghe de le signe cubane
'A lènghe de le signe cubane ète 'na lenghe de le signe ausate da 'a Comunitate Sorde de 'a Cuba (20.600 ).
Manolo Valdés
Biografie
Manolo Valdés jè nasciute a Valencia l'8 màrze 1942. Tràse jndr'à Escuela de Bellas Artes de San Carlos jndr'ò 1957, addò studie pe doje anne. Jndr'ò 1964 funne 'u gruppe de artiste Equipo Crónica cu Joan Toledo e Rafael Solbes jndr'à quale rimane 'nzigne a 'a muèrte de Solbes jndr'ò 1981. Attualmende vive e fatìe a New York City cu 'n'otre residenze a The Hamptons e Miami.
'U stile
'Nfluenzate da Velázquez, Rembrandt, Rubens, Matisse, Picasso e otre, Valdés ccreje granne opere addò l'illuminazione e le culore esprimone 'na senzazione de tattilità. 'U sò fatìe resulte potente e decorate cu simbole de l'arte storeche. Valdés ccreje dipinde, sculture monumendale, incisiune e collage.
'Nzieme a le opere ca ave esposte cumme parte de Equipo Crónicas, Valdés ave avute otre settande esposiziune 'mbrà 'u 1965 e 'u 1981, sie individuale ca collettive. 'U sò fatìe ha state esposte 'n prestiggiose gallerie d'arte e musèe, 'n particolare jndr'ò Guggenheim a Nuève York, Opera Gallery New York, l'Hirschhorn a Washington, e numerose capitale d'arte d'u munne cumme Londre, Berline, Parigge, Meláne, Rome, Seul, Istanbul, L'Aia e Monache ecc.
Valdés ave avute diverse riconoscimende, 'mbrà le quale 'u Lissone e 'u Biella de Melane jndr'ò 1965; 'a medaglie d'argende a 'a seconde Biennale 'Nternazionale de le Stampe de Tokyo; 'nu premie da 'u Bridgestone Art Museum de Lisbone; 'u Premie Alfons Roig a Valencia; 'u Premie Nazionale pe le Arti Plastiche 'n Spagne; 'na medaglie d'u Festival 'Nternazionale de le Arte Plastiche biennale de Baghdad; e jndr'ò 1993 'a Medaglie de l'Ordine de Andrés Bello 'n Venezuele.
Roubaix
Roubaix jè 'na vècchie cetate 'ndustriale d'a Frange settendrionale, vecine a 'u confine cu 'u Bèlge. Stè jndr'à 'u dipartimende d'u Nord jndr'à reggione d'a Hauts-de-France. Jè 'u tèrze comúne cchiù popolose d'a reggione, cu cirche 96 mil crestiáne, apprisse Lille e Amiens.
Otre pruggette
.
Cristoforo Colombo
"Divinò un mondo e fu deriso: lo scoprì e fu calunniato: lo diede a un re e n'ebbe catene O sacro, infelicissimo capo solo ti fu giusta la morte che t'asilò gloriando nell'infinito."
- Mario Rapisardi
Origgene
'U fatte ca Cristoforo Colombo ha quase sembre scritte le lettere sue in spagnole cu quacche "catalanisme", non g'è 'na prove ca le origgene sue erane spagnole.
Semblicemende purcé, essenne le interesse sue prengepàle jndr'à penisole iberiche e revolgennese sembre, jndr'à le lettere sue, a inderlocuture iberice, avera ausà le lènghe iberiche. Siccoma ca avere vissute 'nu sachce de anne in Purtugalle e in Spagne, apparte ca jndr'à Catalogne de osce a die, avère 'mbarate jndr'à 'nu mode approssimative le ttre lènghe iberiche e assaije vote le ausave condemboraneamende.
Biografije
Prime de quattre figghie (ttre frate e 'na sore) de Dumeneche ("Dominicus Columbus quomdam Johannis") e Susanna Fontanarossa ("Sozana de Fontana Rubea"), picche se sape d'a vita soje 'mbonde a 'u 1470 ce none 'u fatte ca, cu ogne probbabbeletà, nascìe jndr'à 'u territorie genovese.
Jndr'à 'u 1474 scìe a Chio in Grecie eppò in Purtugalle. Jndr'à 'u 1476 Colombo sciè a Bristol, dope ca avere fatte, forse, parte d'a flotte genovese, ca avera scè in Inghilterre, ca avenìe attaccate da nave frangise a 'u larie d'u Capo Viscinze. Pò scìe a Galway in Irlande e jndr'à 'u 1477 pare ca raggiungìe l'Islanne.
Verse 'u 1479 Colombo se trasferìe a Lisbone, condinuanne a commercià sulamende pa famigghie Centurione, cu 'nu ritorne veloce in Liguria. Jndr'à stu periode se 'nzurò cu Filippa Moniz, figghie de Bartolomeo Perestrello, 'u Vecchie (genovese e governatore de le Azzorre), e de Isabel Moniz, da 'a quale jndr'à 'u 1481 avìe 'nu figghie, Diego, e se penze ca scìe a iavetà jndr'à case d'a mugghiere a Puerte Sande. Seconde otre fonde remanìe a Lisbona a case de jedde. Comungue, 'nu picche de timbe apprisse se ne scìe a Lisbona, addò 'u frate Bartolomeo fatiave cumme cartografe cumme ere d'ause 'mbrà 'nu sacche de genovese de quedde epoche ca stavane jndr'à quedda cetate. Ha state quase securamende jndr'à stu periode d'a vita soje - 'mbrà 'u viagge a Galway e in Islanne jndr'à 'u 1477 e 'u soggiorne a Madera e 'u successive a Lisbona jndr'à 'u 1479 - ca jndr'à cape de Cristoforo Colombo accumenzò a pigghià forme 'u disegne d'a rotte breve pe le Indie.
'A via corte pe le Indie
Basannese sus a le carte sciugrafeche d'u seroghese, sus a le cunde de le marenare e sus a le reperte (canne, legne e otre) acchiate a 'u larie de le coste de le isole d'u Mare Oceane) l'Oceane Atlandiche), Colombo accumenzò a convingerse ca apprisse a le Azzore avera stà 'na terre e ca queste non ge putesse essere otre ca l'Asia.
A Lisbona Cristoforo accumenzò a documendarse e a leggere teste sciugrafece, cumme 'a Historia rerum ubique gestarum de papa Pio II (Enea Silvio Piccolomini) stambate jndr'à 'u 1477, l'Imago mundi de Pierre d'Ailly (1480) e Il Milione de Marche Polo.
'Na decisione 'mbortande pò pigghiate da Colombo ha arrevate sicuramende da 'na lettere ca jndr'à 'u 1474 Paolo Toscanelli mannò a 'nu canoneche de Lisbona, Fernão Martins de Reriz. Jndr'à missive, ca quase securametde Colombo canusceve, 'u fiseche fiorendine penzave ca se puteve fà 'na rotte verse ovest pe arrevà a l'India.
Apprisse ca avere chieste inutilmende a 'u Re Giuanne II le turnise ca servivane pu proggette sue, Colombo jndr'à 'u 1485, apprisse 'a morte d'a mugghiere, se ne scìe a Palos cu 'u figghie. Apprisse ca avere state a Cordova e a Siviglia, jndr'à 'u 1486 Colombo se presendò nnande a Ferdinando II de Aragón e de Isabel de Castilla, a le quale presendò 'u proggette sue de scè pe mare in Catai e in Cipango. Ma 'na commissione riunite pe valutà le possibbiletà de assute d'u viagge scettò 'nderre 'a proposte.
Jndr'à 'u 1488 Colombo avìe 'n'otre figghie, Fernando Colombo, da Beatriz Enríquez Arana, 'na femmene de condizione umile, genuine e discrete.
Jndr'à l'anne seguende Colombo cercò cchiù e cchiù vote de farse sendè da 'a corte castigliane e decedìe de rivolgerse pure, tramete 'u frate Bartolomeo, a le Re d'Inghilterre e de Frange.
Jndr'à 'u 1492, cu l'attese, ca non ge spicciave maje 'u navigatore avere arrevate oramaie a le limite d'a resistenze e, apprisse sette anne de soggiorne in Spagne, pure le risorse economeche sue se avere ridotte a 'u punde de nò riuscì a penzà a 'a famigghia soje, economicamende parlanne.
Realizzazione d'u proggette
Comungue, probbie jndr'à 'u 1492, succedìe 'nu fatte ca sbloccò 'mbrovvisamende 'a situazione de stalle jndr'à quale Colombo s'acchiave. In seguite a l'aunione de le corone d'a Castiglie e de Aragone, ed a 'u termine d'a conguiste de Granada addò ave partecipate 'nzigne a 'u 1° scennare 1492, Colombo, grazie a l'indermediazione d'u duche de Medinaceli e da 'u tesoriere de corte Luis de Santangel, raggiunse 'nu accorde cu Isabbelle soprattutte grazie a 'u confessore de jèdde, 'u frangiscane Juan Pérez.
Seconde 'u condratte (Capitolaciones), firmate 'u 17 abbrile 1492 a Santa Fè, Colombo, ce avesse riuscite jndr'à 'u viagge, avesse avute 'u titele de ammiraglie e 'a careche de Viceré e Governatore de le terre scuperte. 'A somme necessarie pe l'armamende d'a flotte, pare a 2.000.000 de maravedí, avera essere versate metà da 'a corte e metà da Colombo, finanziate da quacche banghiere genovese, 'mbrà le quale 'u Banghe de San Giorgie e 'u Berardi. Ere comungue, 'na somme modeste pe chidde timbe. Se calculesce, infatte ca quedde ca se avera essere rivelate cumme une de le cchiù 'mbortande spediziune d'a sotrie umane, avenìe finanziate cu 'na spese comblessive ca sceve 'mbrà le 20.000 e 60.000 euro de osce a die.
Avenerene accussì allestite tre Caravelle, 'a Sanda Marije (avveramende se trattave de 'na caracca), de 150 tunnellate, capitanate da Colombo, 'a Pinta de 140 t. e 'a Niña de 100 t., a 'u comande de doje armature de Palos, Martin Alonso Pinzón e 'u frate sue Vicente Yáñez Pinzón. 'U pilote d'a flotte ere 'u candabbreche Juan de la Cosa, proprietarie d'a Sanda Marije.
Prime viagge pe le Americhe
'A partenze avenìe 'u 3 aguste 1492 da Palos de la Frontera cu 'n'equipagge comblessive de 120 crestiane. Apprisse 'nu scale de cchiù o mene 'nu mese jndr'à l'Isole Canarie, a La Gomera, pe fà rifornimende e cangiaminde a 'a velature, le ttre nave repigghiarene 'u larìe 'u 6 settemmre. Spingiute da le alisei - le quale effette Colombo demostrò de intuirle satte-satte, auniformanne a 'u lore alità 'a rotta soje - le caravelle navigarene pe 'nu mese senze ca le marenare riuscivane a vedè 'nu picche de terre.
Le ommene de l'equipagge averene accumenzate a preoccuparse ggià quacche sciurne apprisse 'a partenza, penzanne ca 'u soffià condinue de le vinde verse ovest avesse fatte addevendà 'mbossibbele 'u retorne. 'U 16 settemmre le caravelle traserene jndr'à 'u Mare de le Sargassi, e Colombo approfittò de l'evidenze de alghe ca assevane 'mbacce a l'acque - 'nu fenomene caratteristeche de stu mare - pe dicere ca ste vegetale erane sicuramende indizie de l'esistenze de terre vicine (cose ca non g'ere vere), e allore pe tranquillizzà temboraneamende le ommene sue.
'U 7 ottommre Colombo decedìe de scè verse sud-ovest, avenne viste certe acidde ca scevene verse quedda direzione. Ma 'u 10 ottommre sckattò 'n'ammutinamende: l'equipagge minacciò a 'u comandande de scè subbete subbete verse est e turnà rrete. Colombo, forte de le conoscenze nautiche soje e d'u studie d'a rotte ca avere combiute jndr'à 'u corse d'u viagge, arrevò a 'n'accorde: ce endre ttre sciurne le vedette non g'avessere 'ndrucate nisciuna terre, le caravelle avessere turnate rrete.
L'11 ottommre 'nu marenare pescò jndr'à 'u mare 'nu fiore fresche; oramaie se vedevane assaije vote ramoscelle e vegetale e sulamende 'a vicinanze de 'na terre fore da l'acque puteve giustificà ste retrovaminde.
'A notte de l'11 ottommre - cumme pò repurtò sus a 'u libbre de borde - Colombo se decìe convinde d'avè 'ndrucate jndr'à 'u buie, lundane lundane, 'na luce, «como una candelilla que se levava y se adelantaba» (cumme 'na cannella piccenna piccenne ca se 'nzeppave e se aggitave). Finalmende, a le doje de notte d'u venerdìe, 12 ottommre 1492, Rodrigo de Triana, a borde d'a Pinta, vedìe 'a terre.
Colombo decedìe de aspettà 'n'otre sciurne; jndr'à stu mode le caravelle riuscirene a acchià 'nu varche jndr'à barriera coralline e a scettà l'ancora senze incidende.
A l'albe Colombo sbarcò sus a 'n'isole, chiamate Guanahani da le indigene, ca jidde battezzò San Salvador.
Colombo e 'a ciurma soje avenerene accolte cu granne cortesie e condiscendenze da le Taino, 'a tribbù ca javetave sus a l'isole. Jidde stesse, jndr'à relaziona soje, sottolinèe cchiù vote 'a gentilezze e 'u spirite èacifiche de le ospite sue: "gli abitanti di essa (...) mancano di armi, che sono a loro quasi ignote, né a queste son adatti, non per la deformità del corpo, essendo anzi molto ben formati, ma perché timidi e paurosi (...) Del resto, quando si vedono sicuri, deposto ogni timore, sono molto semplici e di buona fede, e liberalissimi di tutto quel che posseggono: a chi ne lo richieggia nessuno nega ciò che ha, ché anzi essi stessi ci invitano a chiedere"
- Cristoforo Colombo, Prima relazione sus a 'u viagge jndr'à 'u Munne Nuève, 14 marzo 1493
'A sere d'u 27 ottommre 1492, le caravelle de Colombo arrevarene a 'a fonde de Cayo Bariay a Cuba, osce a die 'a Provinge de Holguin, 'u sciurne successive mannò l'ammiraglie sue a esplorà 'a terraferme. Jndr'à 'u diarie de borde de dumeneche 28 ottommre 1492 acchiame scritte: "Es la isla mas hermosa que ojos humanos hayan visto" ("Jè l'isole cchiù belle ca uecchije umane ha maje viste").
'U 2 scennare 1493 Colmbo repigghiò 'a rotte verse l'Europe. Apprisse de 'na tembeste ca 'u costrengìe a attraccà a òe Azzorre, sus a l'isole de Sanda Marije, addo le guvernature locale cercarebe a l'inizie de trattenerle cu 'a forze. Riuscite a repartì, Colombo arrevò a Restelo, vicine a Lisbone 'u 4 marze.
Rui de Pina, umaniste portoghese a 'a corte de Giuanne II, screvìe de l'arrive sue in Purtugalle: "'U 6 marze 1493 ha arrevate da le Antille de Castiglia Cristoforo Colombo, tagliàne..."
'U 8 marze Colombo avenìe invitate da 'u Re a 'a corte portoghese, duranne 'u viagge se fermò pe ordene d'a reggine 'a mugghiera soje, Leonora pe visitarle e 'mbormarle, l'1 marze, a 'u Convende de Santo António dos Capuchos, vecine de Nossa Senhora da Conceição dos Povos a Vila Franca de Xira. Apprisse ca avere state ricevute da 'u Re Giuanne II d'u Purtugalle a Vale do Paraíso, vecine a Azambuja, 'u 10 marze, Colombo scennìe 'u fiume Tago pe fà visite a le amice vecchie sue de Santarém.
Cchiù nnande, 'u 15 marze 1493, arrevò via mare a Palos, in Castiglia. Aqquà Colombo, ca avere purtate cu jidde 'nu picche de ore, tabacche e certe pappagalle da offrì a le sovrane cumme signe evidende de le potenzialetà de le "isole de l'India oltre a 'u Gange", purtò pure dece indiane Taino ca avere rapite probbie 'mbrà chidde ospite gendile sue ca "professavane granne amore verse de tutte".
Accussì l'ammiraglie annotave jndr'à relaziona soje, consegnate a 'u tesoriere d'u Re 'u 30 abbrile 1493: "Porto meco uomini di quest'isola e delle altre da me visitate i quali faranno testimonianza di ciò che dissi. (...) Io prometto: che a' nostri invittissimi Re, sol che m'accordino un po' d'aiuto, io sarò per dare tant'oro quanto sarà lor necessario (...) e tanti servi idolatri, quanti ne vogliano le loro Maestà (...) esulti Cristo in terra come in cielo, perché volle che fossero salvate le anime di tanti popoli prima perdute."
- Cristoforo Colombo, ibidem
Une de le native americane murìe 'nu picche dope l'arrive.
Colombo avenìe accolte cumme 'n'eroe da le sovrane, ca 'u sollecitarene a 'ndraprendere 'n'otre viagge: 'a reggine de Castiglia e 'u re de Aragona credevane ca jidde avere state in Giappone.
Seconde viagge
L'ammiraglie Colombo partì pu seconde viagge sue da Cadice 'u 25 settemmre cu 17 nave e 'n'equipagge de cchiù o mene 1.200 ommene, 'mbrà le quale stavene 'u figghie Diego, 'u frate Giacomo e l'amiche Michele da Cuneo, savonese, ca 'n'ha lassate 'n'imbortande relazione.
'U 3 novemmre 'a flotte raggiungìe Dominica e velegiò 'mbrà le Antille piccenne e granne. 'u 19 arrevarene a Puerte Rico e 'u 22 d'u stesse mese Colombo turnò a Hispaniola, addò scuprìe ca le ommene de l'equipagge ca avere lassate averene state accise.
Apprisse ca avere funnate 'n'avamboste nuève, Isabella, Colombo passò quacche mese jndr'à l'esplorazione de l'entroterre a 'a ricerche de ore. Pò jndr'à 'u 1494 lassò Hispaniola e 'u 30 abbrile arrevò a Cuba e quacceh sciurne apprisse in Giamaica.
Turnate a Hispaniola, Colombo, apprisse ca avere mannate 'na nave careche de indiggene in Spagne, costrengìe le native ca avere remaste a cercà l'ore.
Quanne 'u 1495 ste spicciave Colombo repartìe pa Spagne, ca raggiungìe jndr'à primavere d'u 1496.
Terze viagge
Apprise doje anne passate in Castiglia a convingere le reale d'a necessità de 'na spediziona nove e a recuperà le turnise ca servivane pu viagge, Colombo riuscì a armà 6 nave, cu 'n'equipagge de cchiù o mene 300 marenare.
'A flotte, partute 'u 30 masce 1498, se ne scìe a le isole de Cape Verde e da addà raggiungìe Trinidad, 'u 31 luglie. Jndr'à l'aguste d'u stesse anne Colombo esplorò 'u Gurfe de Paria e 'u delte de l'Orinoco. Jndr'à stu terze viagge Colombo scuprìe 'u condinende americane vere e probbie.
Turnate a Santo Domingo, Colmbo duvìe fà le cunde cu le colone ca erane in rivolte e le indiggene decimate da le malattie e da le fatìe forzate. Le sovrane cattolece, avvertite da le reduce de le disordine sus a l'isole, mannarene jndr'à 'u 1500 Francisco de Bobadilla, pe fà luce sus a l'accadute. Quiste, se rendìe cunde d'a situazione e arrestò Colombo e le frate sue e le mannò in patria. A l'arrive Isabbelle 'a Cattoleche facìe libberà Colombo, ca però avette a rinungià a 'u titele de vicerè.
Quarte viagge
Pure cu tutte stu casine, le riale dettere 'a possibbeletà a Colmbo de fà 'u quarte viagge, accumbagnate da 'u frate Bartolomeo e da 'u figghie, de tridece anne, Fernando. Le quattre nave, partite da Cadice 'u 9 masce 1502, arrevarene a Santo Domingo 'u 29 sciugne.
Aqquà 'u guvernatore vietò a Colombo l'attracche de le caravelle sue e jidde apprisse ca s'avere refuggiate jndr'à 'na baia vecine addò le nave remanerene a galle pure ca stave 'na tembeste tropicale, repartìe verse l'Americhe cendrale condinendale pe cercà de acchià 'u passagge pe le indie. 'A cetate d'u guvernatore avere state colpite forte forte da 'a tembeste tropicale ca avere affunnate tutte le nave d'u guvernatore mene ca une e avere accise 500 colone (pò essere ca ere 'nu 'ragàne).
'Mbrà luglie e ottommre de quidde anne Colombo costeggiò l'Honduras, 'u Nicarague e 'a Costa Rica. 'U 16 ottommre arrevò a Panama, addò se fermò pe l'inverne. Aqquà funnò cu 80 uemmene 'na colonie, vicine a 'u Rio Belen ca però avenìe abbandunate purcé le indiggene erane ostile.
Le indiggene 'nfatte avere state abbituate a combattere e 'mbugnavane mazze de legne tuèste assaije de palme cu le quale duranne 'nu scondre acciderene 'nu spagnole e ne ferirene 'n'otre e sette.
'U 15 abbrile 1503 Colombo repartìe pe Hispaniola, scuprì le Isole Cayman e le battezzò Las Tortugas purcè stavane 'nu sbuènne de tartarughe marine, ma duranne 'u viagge le scafe avenèrene attaccate da de le parassite comune jndr'à st'acque caraibbeche ca indebbolirene 'a strutture de le ttre nave remaste e le costringerene a naufragà sus 'a coste settendrionale d'a Giamaica.
Le nave infatte averene 'mbarcate acque e 'a spedizione avere arrevate in Giamaica sulamende sdevacannele cu le pombe e le sicchie de borde. Apprisse l'arrive lore le nave affunnarene. Colombo remanìe sus a l'isole pe 'n'anne cchiù o mene, aspettanne le soccorse richieste da 'u capitane (l'uneche ca se offrìe de percorrere le 160 km) dirette in canoa cu doje indiggene (de le quale une murìe pe 'nu colpe de cavede duranne 'u viagge e avenìe scettate jndr'à l'acque) verse Hispaniola da 'u guvernatore de Santo Domingo.
'U 29 sciugne 1504 'a nave congesse arrevò e cu jedde Colombo e le 110 uemmene sopravvissute (sus a 140) salparene pe Santo Domingo addò 'a maggior parte de le uemmene sue stanche a ttre stuèzze pe attraversà l'Oceane Atlandiche se fermarene. Colombo apprisse ca avere aspettate quacche mese pigghiò cu 'u figghie Fernando 'na nave dirette in Spagne, paiannese cu le turnise sue 'u viagge. Arrevò in Spagne 'u 7 novemmre.
'A morte a Valladolid e le prime 'ngasinaminde pe le reste sue
Quanne spicciò 'u 1504 decedìe de nò lassà cchiù 'a Spagne, pure jndr'à 'n'ambiende a jidde ostile. 'A reggine Isabbelle, protettrice soje, avere morte, invece 'u re e 'a corte non ge capivane 'a 'mbortanze de le scuperte sue, e nemmene accettarene 'u sue "Memorial des Agravios", 'nu memoriale luènghe sus a le tuerte avute. Murìe a Valladolid 'u 20 masce 1506, quase puveridde.
Avenìe brucate a l'inizie jndr'à chiesere de Valladolid, ma le reste sue avenerene pò spustate jndr'à cripta de 'nu monastere a Siviglie, addò avenìe pò brucate pure 'u figghie sue Diego Colombo, eppò subbete averenere mise jndr'à cattedrale de Siviglie- Cchiù nnande, le reste lore, pe espresse desiderie d'u granne ammiraglie jndr'à 'nu codicille testamendarie segrete, d'u quale non ge stè 'na tracce chiare, jndr'à 'u 1544 avenerene purtate jndr'à l'isole Hispaniola, ggià da le cartografe coloniale nnomenate cumme "isole de Santo Domingo". Ufficialmende se decìe ca a essere spustate averene satte sulamende le reste de Diego.
'A dispute sus a 'u "vere" chiaute d'u scopritore d'u Munne Nuève
Quanne jndr'à 'u 1795 'a Spagne stave pe conzegnà l'isole a 'a Frange, le reste de le doje Colombo avenèrene purtate da le spagnule a l'Avana, addò remanerene 'mbonde a 'u 1898 Cu 'a vittorie de le State Aunìte d'Americhe jndr'à uerre ispano-americane, le spagnule stesse le trasferirene a Santo Domingo: le quale autorità, già jndr'à 'u 1877, averene rivelate de avere scuperte jndr'à cattedrale 'na casce cu frammende de osse e l'iscrizione: “Illustre Don Cristobal Colón” e sostenevane ca le spagnule se averene sbagliate e averene purtate a l'Avana sulamende le reste d'u figghie Diego.
'A Spagne da vanna soje ave sembre definite resibbele ste diatribe, affermanne ca le reste d'u granne navigatore onne sembre state jndr'à cattedrale de Siviglie. E osce a die, pe iniziative d'u guverne dominicane, le presunde reste de Cristoforo Colombo onne state esumate pe essere sottoposte a analise geneteche sus a 'u DNA, ca avessera resolvere sta questione.
Errore de calcole
'A 'mbrese navale de Colombo, mutevate da 'u desiderie de raggiungere le Indie e commerciarve direttamende e cchiù velocemende, avenìe rese possibbele da 'a detereminazione d'u viaggiatore genovese ma pure - cumme avenìe jndr'à 'u case de assaije scuperte - da 'n'errore sue.
Jidde diceve,infatte, ca 'a Terre tenève 'nu diametre cchiù piccinne de quidde effettive e ca 'u condinende euroasiateche ere cchiù larie de quanne non g'ere avveramende: 'a combosizione de ste doje errore, origgenate rispettivamende da Toscanelli e Marche Polo, avere avute cumme effette 'a convinzione, jndr'à le fatte infondate, de putè fà 'a traversate da l'Europe a l'Asia. A quedd'epoche, in effette, nisciuna nave avesse state capace de fà 'nu gire de cchiù de 20.000 km ca dividene 'a Spagne da 'u Giappone, ninde ninde pu mutive ca non ge esisteve 'na nave ca puteve immagazzinà 'nu quanditative de provviste ca avastavene pe tutte 'u viagge, ca avera essere, ce tutte sceve bbuène, cchiù de quattre mise.
Le calcole de Colombo erane sbagliate, invece chidde de le avversarie sue erane cchiù o mene corrette: Colombo stimave jndr'à 4.400 km 'a distanze da le Isole Canarie a 'a coste asiateche, 'nu valore cinghe vote cchiù piccinne de quidde reale. 'A granne fortune de Colombo avere state ca 'u viagge avenìe assaije ridotte, purcè sus 'a strade pe le Indie acchiò le Americhe, ce nò 'a spediziona soje s'avesse perse mmienze a l'oceane, o avesse turnate rrete.
'A forte opposizione ca Colombo acchiò, derivave da 'u fatte ca 'a traversate oceaneche avenève considerate troppe longhe pe essere fattibbele e none già da 'a credenze ca Colombo ere 'u sole a sostenè ca 'a Terre ere sferiche. Infatte, 'a consapevolezze d'a sfericità d'a Terre ere opinione comune ggià d'a gende colte d'u vasce Medioeve (pe tutte, se ponne cità san Tommaso d'Aquino e Dante Alighieri). Già da l'andichità, le osservaziune prodotte jndr'à l'ambiende atronomeche-matemateche ellenisteche (addò 'a circonferenze d'a Terre avere state accuratamende mesurate da Eratostene) averene state repigghiate e perfezionate da le scenziate musulmane, ca averene tradotte e studiate chidde teste e, da le studiuse occidendale.
Pò, a l'epoche jndr'àquale Colombo effettuò le calcole sue pu combimende d'u prime viagge, 'u procedimende de Eratostene (ca dè 'na stime d'a mesure d'a circonferenze terrestre cu 'nu margine de errore minore d'u 5%) ere disponibbele e puteve essere ripetute.
Colombo stesse non ge se rendìe cunde de essere sus a 'nu condinende diverse da quidde ca s'aspettave: cchiù nnande, cumme annotò sus a le sue diarie, battezzò le terre scuperte nuevo mondo e jndr'à l'urteme viagge sue recanuscìe le coste de quidde ca jidde definìe  ' u condinende; sta versione ufficiale, reportate d'a maggior parte de le libbre de storie.
Retrodatazione d'a scuperte de l'Americhe
Apprime de Colombo ggià quacche popole avere combiute tendative de viagge verse 'u condinende nuève, cumme pe esembie le Vichinghe, le scandinave e spiccianne le stesse portoghese. Colonizzatore islannise avere arrevate jndr'à Groenlandie a l'inizie d'u II sechele, invece le isole Azzorre, ca pure se iacchiane assaije a 'u larie, jndr'à l'Atlandiche, averene già state colonizzate.
Comungue tutte chiste approcce cu 'u condinende nuève tenèvene cchiù 'u carattere de punde de approde utilitaristece, ca de tendative de scuperte vere e probbie. L'atte de scuprì quacchecose, infatte, imblichesce 'a volontà de turnà e riferì quidde ca s'a scuperte e st'attitudine caratterizze senza dubbie le viagge de Colombo.
Onne state scuperte documinde ca demostrane cumme le portoghese avessere ggià raggiunde le coste apprime de Colombo e certe studiuse dicene pure ca facevane parte de l'equipagge de le ttre caravelle pure certe uemmene 'ngarecate da 'a corone de fà attenzione a le mosse d'u navigatore genovese. A Colombo, infatte, avere state promesse l'amministrazione de le terre da jidde scuperte, e non g'è forse 'nu case ca ha approdate probbie sus a 'n'isole.
Certe diarie de borde fanne vedè infatte ca 'a rotta soje pundave dretta dretta verse 'a terraferme ma ca duranne le urteme sciurne de navigazione subbìe 'na sterzate forte-forte verse sud, verse le isole de le Caraibi, appunde. Se penze ca sta decisione avere state suggerite o forse addiritture 'mboste da le infiltrate d'a corone purcé se riteneve ca l'amministrazione de tutte 'u condinende ere 'nu prizze assaije ierte da pajà pe rennere canusciute 'a scuperte d'u Munne Nuève.
Jndr'à tiembe vicine a l'imbrese d'u navigatore genovese, ha state documendate 'n'otre viagge verse le terre nuève, pe volere d'u re de Purtugalle Alfonso V e d'u re de Danimarche, ausanne nave danise guidate da marenare portoghese pe esplorà le coste d'a Groenlandie 'mbrà 'u 1476 e 'u 1477.
Certe storece dicene ca pure Colombo pigghiò parte a sta spedizione. Non g'è comungue demostrate ca 'u munne nuève avere già state canusciute apprime d'u viagge de Colombo. De cchiù, da le documinde ufficiale se sape ca l'ammiraglie, a 'u retorne, avenìe acoolte cumme trionfatore a riprove ca l'imbresa soje non g'avere avute precedende. Ce quacchedune apprime de jidde avesse approdate sus a le coste americane 'u fatte non g'avere avute rilevanze storeche pe ninde e, quinde, Colombo pò essere considerate 'u vere scupritore d'u quarte condinende.
Seconde certe storece 'a scuperte de l'Americhe da vanne de Colombo s'avesse andicipà de quacche anne. Seconde ste tesi, 'u navigatore avere fatte ggià jndr'à 'u 1485 'nu viagge ca l'avere purtate jndr'à 'u Munne Nuève. Quiste se putesse deducere da quacche indizie: 'a rotte seguite da Colombo jndr'à 'u prime viagge jndr'à 'u 1492 segue satte satte le corrende; pò l'ammiraglie jè accussì secure de arrevà a le terre nuève ca, pe calmà 'na rivolte, promette de navigà sulamende otre ttre sciurne e probbie jndr'à nuttate 'mbrà 'u seconde e 'u terze sciurne arrive a destinazione. Pò, sus a 'u chiaute de Papa Innocenzo VIII ste scritte "Duranne 'u regne sue 'a scuperte de 'nu Munne Nuève". 'U Papa però murìe 'u 25 luglie 1492, quacche sciurne apprime d'a partenze ufficiale.
Naturalmente l'autore de sta iscrizione pò avè fatte 'nu sempblice referimende a l'urteme anne solare jndr'à 'u quale Innocenzo VIII vevìe, quande a l'osce a die note ruole de "protettore" ca stu Papa avìe jndr'à le combronde de Colombo, pe mezze d'u sue logotete presse 'a corte de Spagne Alessandro Geraldini (autore d'u resoconde de viagge: "Itinerarium ad Regiones Sub Aequinoctiali Plaga Constitutas" ).
Jè da notà comungue ca 'u navigatore turche Piri Reis, jndr'à soje mappe famose, fatte jndr'à le prime decennie d'u XVI sechele, annotò ca 'a zone de le Antille avere state scuperte jndr'à l'anne d'u calendarije islameche 896 (ca corrisponde a 'u 1490/91 de l'ere cristiane) da vanne de 'nu genovese infedele de nome Colombo. 'U stesse Reis dichiare ca quacchedune de le fonde sue da le quale ha pigghiate 'mbormaziune pe realizzà l'opera soje sonde le mappe ausate da Colombo.
Aspette condroverse
Nonostande l'immaggine positive ca generalmende se associe a 'u navigatore non g'è arrecurdate 'a feroce tirannie cu 'a quale Cristoforo e le frate sue, Bartolomeo e Diego, se 'mbosere jndr'à colonie spagnole caraibbeche. Infatte sonde presende 'nu sbuènne de testimonianze (pe essere precise 23) sus a le cruende torture inflitte a le schiave e sottoposte duranne 'u guverne d'u stesse Colombo.
'N'esembie significative jè 'a torture inflitte da Bartolomeo a 'na femmene, a 'a quale avere state tagghiate 'a lenghe e costrette a girà anude pa cetate sus a 'nu ciucce, colpevole de avè arrecurdate le origgene proletarie de Colombo jndr'à 'na discussione. Jndr'à quedde occasione Colombo se comblimendò personalmende cu 'u frate pe avè difese l'onore d'a famigghie. Pò 'nu sacche de ladre avenèrene punite cu 'a pene de essere tagghiate 'u nase e le recchie, assaije vote pe avè arrubbate quandità piccenne de vivere necessarie a 'u probbie nutrimende (arrecorde le precarie condiziune alimendare jndr'à le quale vivevane le indiggene).
Otra crudeltà ere 'u diviete a le schiave e a le native d'u battezze. Fu probbie pu guverne sanguinarie e ingiuste ca Colombo avenìe destituite jndr'à 'u 1500 da 'a careche de guvernatore e mise sotte processe sotte ordene de le stesse monarche di Spagne (Ferdinando 'u Cattoleche e Isabbelle de Castiglia).
L'aspette de Colombo
'A vite de Cristoforo Colombo jè avvolte pe 'na parte da 'nu mistere, de jidde a parte le origgene ingerte, non ge se sape nemmene de le ritratte origgenale ca 'u raffigurescene. Tutte chidde ca 'n'onne arrevate sonde in realtà de le dipinde fatte apprisse 'a morte d'u famose navigatore, realizzate in base a le descriziune de le condemboranèe sue o jndr'à quacche case de le vere e probbie opere de fandasie de epoche successive. Quiste spieghe 'u purcé 'a rufele de effige ca descrivene Colombo, donne a 'u personagge 'na svariate molteplicità de aspette ca rennene difficile 'a letture de le caratteristeche fiseche sue.
Discendenze de Cristoforo Colombo
'U discendende de osce a die de Cristoforo Colombo tène pure jidde 'u nome Cristoforo e quinde se chiame satte satte cumme l'andenate sue (Cristóbal Colón). In base a de le congordate 'mbrà 'a famigghie Colombo e 'a corone de Spagne, promosse da Diego (figghie de l'ammiraglie) jndr'à 'u XVI sechele, gode d'u titele de duche de Veragua.
Quanne, jndr'à 'u 1578 in Spagne murìe Diego, urteme discendende maschele de l'ammiraglie Cristoforo Colombo, nascìe 'na condroversie 'mbrà le erede, totte femmene, pe pigghiarse 'a successione a 'u Maggiorasche de Colombo, ca combrendeve 'u Ducate de Veragua (Panamá de osce a die), 'u Marchesate d'a Giamaica, l'Ammiragliate de le Indie, ecc.
Jndr'à 'u testamende sue 'u granne navigatore avere esplicitamende precisate ca 'u maggiorasche avera essere ereditate sulamende da 'nu discendende maschele, pure collaterale (in manganze de 'na discendenze dirette), ma cu l'esclusione sembre de le femmene. Da Genove non ge se presendò nisciune a rivendicà l'eredità, invece da Cuccaro se presendò cumme pretendende Baldassarre Colombo, esponende d'a millenarie casate faudale cuccarese, ca se diceve discendende de Frangeschine, frate de Dumineche presunde attane d'u granne Cristoforo.
'A cause, ca se celebbrò nnande a 'u Consiglie de le Indie, scìe nnande pe 30 anne cchiù o mene, 'mbrà intrighe e schermaglie legale, fine a quanne, jndr'à 'u 1608, 'u maggiorasche avenìe assegnate a Don Pedro Colòn de Portugal, maschele ma discendende pe linèe femminile.
Baldassarre Colombo, ca pure avere state recanusciute parende de l'Ammiraglie in 8° grade, remanìe escluse (probbabbilmende purcé 'u Re de Spagne, ca faceve parte d'u Consiglie de le Indie, non ge vulìe ca l'eredità grosse assaije puteve scè a 'nu furastiere). Comungue, a Baldassarre avenìe date 'u titele de Conte e avenìe assegnate 'na certa somme (cumme d'u reste a le otre pretendende) (2.000 ducate, seconne le documinde) cumme vanne d'a rendite d'u State de Veragua, avenenne accussì considerate cumme le otre discendende dirette.
'U dispositive d'a sentenze d'u 1608 ha arrevate attraverse copie assolutamende senze discussione: jndr'à a quiste, a conglusione de l'annose condroversie, s'a vulute vedè 'n'equiparazione de Baldassarre Colombo de Cuccaro a tutte l'otre parinde cchiù vecine a Cristoforo Colombo, espresse da 'a frase y con que a don Baltasar Colombo se le den de los dichos frutos otros 2000 ducados.
'U 12 ottommre 2006, Cristóbal Colón ha vulute commemorà l'evende d'a scuperte de l'Americhe mettenne 'na corone a 'a Case de Colombo a Genove.
Scupritore d'u mais
Colombo ha state 'u scupritore d'u mais. Sus a 'u scirunale de borde 'u 5 novemmre 1492 screvìe: "Stavane granne cambe coltivate cu radice, 'na specie de fave e 'na specie de grane chiamate mahiz".
Nazionalità de Colombo
L'indicazione de l'esatte luèche de nascite de Cristoforo Colombo ha state definite da eminende studiuse d'u navigatore ca sonde congorde jndr'à l'individuarle a l'inderne d'u genovesate. A Genove, vecine a 'u Piane de Sand'Andreje se iacchie angore osce 'a case jndr'à quale 'u navigatore ave vissute l'infanzia soje e giovendù, 'nzieme a 'a famigghie.
Jndr'à 'u Uettecinde se avere invece ipotizzate, senze seguite, ca 'a famigghie Colombo avere origgene piacendine.